**A Mohácsi Önkormányzat**

**19/2017.(VI.30.)**

**r e n d e l e t e**

**a köztisztaságról valamint a hulladékgazdálkodási közszolgáltatás ellátásának rendjéről szóló 7/2014.(VI.2.)ör. módosításáról**

Mohács város Képviselő-testülete, Magyarország alaptörvénye 32. cikk (1) bekezdés a.) pontjában, továbbá a hulladékról szóló 2012. évi CLXXXV. tv. (a továbbiakban: Ht.) 35.§-ában, és a 88.§. (4) bekezdésében foglalt felhatalmazás alapján, Magyarország helyi önkormányzatairól szóló 2011. évi CLXXXIX tv. 13.§ (1) bekezdés 19. pontjában megállapított feladatkörében eljárva a köztisztaságról, és a hulladékkezelési közszolgáltatásról szóló 7/2014.(VI.2.)ör. számú rendeletét (továbbiakban: R.) az alábbiak szerint módosítja:

**1.§**

Az R. 10.§-ának (3) bekezdése helyébe a következő szövegrész kerül:

„A közszolgáltató által a hulladékudvarban magánszemély ingatlanhasználótól átvehető hulladékok jegyzékét, valamint azok térítésmentesen átvehető mennyiségét, illetve a Térítésmentes mennyiséget maghaladó mennyiségű hulladék átvételi díját a rendelet 3. számú melléklete tartalmazza.”

**2.§**

Az R. 10.§-ának (4) bekezdése hatályát veszti.

**3.§**

Az R. 13.§-ának (7) bekezdés helyébe a következő szövegrész kerül:

„A zöldhulladék átvétele a hulladékudvar elkülönített pontján történik, a rendelet mellékletében meghatározott mennyiségig térítésmentesen. A közterületeken és az önkormányzati tulajdonú területekről származó zöldhulladék térítésmentesen és korátlan mennyiségben elhelyezhető.”

**4.§**

Az R. 19.§-ának helyébe a következő szöveg kerül:

„(1) Az ingatlanhasználó (ideértve az ingatlan-nyilvántartásban társasházi lakásként bejegyzett ingatlan használóját is) a közszolgáltatóhoz intézett, e célra rendszeresítetett kérelmében a közszolgáltatás szüneteltetését kezdeményezheti, ha

- az ingatlant két naptári hónapot meghaladó időtartamban nem lakja, és

- az ingatlant egyéb módon (bérbeadás, szívességi lakáshasználat, bárminemű egyéb hasznosítás)

útján nem hasznosítja.

(2) A szüneteltetés iránti kérelem a szünetelés kívánt kezdő időpontját megelőzően legalább 8 munkanappal kezdeményezhető a közszolgáltató ügyfélszolgálatán írásban leadott nyilatkozattal, faxon, illetve levél formában. A határidő elmulasztása jogvesztő. A bejelentés megtételére csak a közszolgáltatóval szerződéses viszonyban álló, vagy a meghatalmazottja jogosult Társasházi lakás ingatlanhasználó kezdeményezésére a kérelem benyújtására a társasház közös képviselője jogosult.

(3) A közszolgáltatási jogviszony legfeljebb 1 év időtartamra szüneteltethető, az ingatlan további lakatlansága esetén a szüneteltetésre vonatkozó igénybejelentés – 8 nappal a szüneteltetés lejárta előtt, írásban adott nyilatkozattal (faxon, levél vagy e-mail formájában) - megismételhető. A szüneteltetési időszak elteltével a közszolgáltatás külön értesítés nélkül visszaáll, kivéve, ha az ingatlanhasználó újabb szüneteltetési kérelmet terjeszt elő.

(4) A szüneteltetés csak a tárgyhónap első napjával kezdődhet és teljes hónapra vehető igénybe.

(5) Az ingatlanhasználó bejelentésben foglaltak valóságtartalmát a közszolgáltató ellenőrizni jogosult.

A szüneteltetés jogszerűtlen igénybevétele esetén a közszolgáltató jogosult a szüneteltetés kezdő időpontjára visszamenőleg a szüneteltetést megvonni, a közszolgáltatási díjat pótlólagosan kiszámláztatni, továbbá költségeit érvényesíteni, kivéve, ha a kérelmező hitelt érdemlően igazolja, hogy a szüneteltetést a kérelmében meghatározott időszaknál rövidebb időre vette jogszerűen igénybe.

(6) Ha az ingatlan a szüneteltetési időtartam lejárta előtt újból lakottá válik, annak tényét a közszolgáltatóval szerződött fél, vagy meghatalmazottja köteles legalább 3 nappal korábban a közszolgáltatónak bejelenteni.”

**5.§**

Az R. 3. melléklete helyébe jelen rendelet melléklete kerül.

**6.§**

1. Jelen rendelet a kihirdetése napján lép hatályba, rendelkezéseit 2017. július 1-jétől kell alkalmazni.
2. Jelen rendelet a jogalkotásról szóló 2010. évi CXXX. törvény 13.§ (2) bekezdése értelmében a kihirdetését követő napon hatályát veszti.

Mohács, 2017. június 30.

Szekó József Dr. Kovács Mirella

polgármester jegyző

A rendelet Mohács város közigazgatási területén kihirdetésre került.

Mohács, 2017. június 30.

Dr. Kovács Mirella

jegyző

Melléklet

**A hulladékudvarban átvehető lakossági háztartásokban keletkező hulladékok jegyzéke**

**Mohács város jobb parti városrészén**

|  |  |  |
| --- | --- | --- |
| EWC kód | Veszélyesség | Megnevezése |
| 02 01 08\* | igen | Veszélyes anyagokat tartalmazó, agrokémiai hulladékok |
| 08 01 11\* | igen | Szerves oldószereket, illetve más veszélyes anyagokat tartalmazó festék- és lakk hulladék |
| 09 01 11\* | igen | egyszer használatos fényképezőgép, amely 16 06 01, a 16 06 02 vagy a 16 06 03 azonosító kóddal jelölt tételekhez tartozó áramforrást is tartalmaz |
| 13 02 05\* | igen | Ásványolaj alapú, klórvegyületet nem tartalmazó motor-, hajtómű- és kenőolajok |
| 13 02 06\* | igen | Szintetikus motor-, hajtómű- és kenőolajok |
| 13 02 07\* | igen | Biológiailag könnyen lebomló motor-, hajtómű- és kenőolajok |
| 15 01 10\* | igen | veszélyes anyagokat maradékként tartalmazó vagy azokkal szennyezett csomagolási hulladék |
| 15 01 11\* | igen | [Veszélyes, szilárd porózus mátrixot (pl. azbesztet) tartalmazó fémből készült csomagolási hulladékok, ide értve a kiürült hajtógázos palackokat](javascript:v(661);) |
| 16 01 07\* | igen | Olajszűrő |
| 16 01 13\* | igen | fékfolyadék |
| 16 01 14\* | igen | veszélyes anyagokat tartalmazó fagyálló folyadék |
| 16 06 01\* | igen | Ólomakkumulátor |
| 20 01 19\* | igen | Növényvédő szerek |
| 20 01 21\* | igen | Fénycsövek és egyéb higanytartalmú hulladékok |
| 20 01 26\* | igen | olaj és zsír, amely különbözik a 20 01 25-től |
| 20 01 27\* | igen | veszélyes anyagokat tartalmazó, festékek, tinták, ragasztók és gyanták |
| 20 01 29\* | igen | veszélyes anyagokat tartalmazó mosószer |
| 20 01 33\* | igen | elemek és akkumulátorok, amelyek között a 16 06 01, a 16 06 02 vagy a 16 06 03 azonosító kóddal jelölt elemek és akkumulátorok is megtalálhatók |
| 20 01 35\* | igen | Veszélyes anyagokat tartalmazó, kiselejtezett elektromos és elektronikus berendezések, amelyek különböznek a 20 01 21 és 20 01 23 kódszámú hulladékoktól |

|  |  |  |
| --- | --- | --- |
| EWC kód | Veszélyesség | Megnevezés |
| 02 01 04 | nem | műanyaghulladék (kivéve a csomagolást) |
| 02 01 10 | nem | fémhulladék |
| 08 01 12 | nem | festék- vagy lakk-hulladék, amely különbözik a 08 01 11-től |
| 08 01 18 | nem | Festékek és lakkok eltávolításából származó hulladék, amely különbözik a 08 01 17-től |
| 08 03 18 | nem | hulladékká vált toner, amely különbözik a 08 03 17-től |
| 09 01 10 | nem | egyszer használatos fényképezőgép, áramforrás nélkül |
| 09 01 12 | nem | áramforrást is tartalmazó, egyszer használatos fényképezőgép, amely különbözik a 09 0111-től |
| 15 01 01 | nem | papír és karton csomagolási hulladék |
| 15 01 02 | nem | műanyag csomagolási hulladék |
| 15 01 04 | nem | fém csomagolási hulladék |
| 15 01 06 | nem | egyéb, kevert csomagolási hulladék |
| 15 01 07 | nem | üveg csomagolási hulladék |
| 15 01 09 | nem | textil csomagolási hulladék |
| 16 01 03 | nem | hulladékká vált gumiabroncs |
| 16 06 05 | nem | egyéb elemek és akkumulátorok |
| 17 01 01 | nem | beton |
| 17 01 02 | nem | tégla |
| 17 01 03 | nem | cserép és kerámia |
| 17 01 07 | nem | beton, tégla, cserép és kerámia frakció vagy azok keveréke, amely különbözik a 17 01 06-tól |
| 17 02 01 | nem | fa |
| 17 02 02 | nem | üveg |
| 17 02 03 | nem | műanyag |
| 17 04 01 | nem | vörösréz, bronz, sárgaréz |
| 17 04 02 | nem | alumínium |
| 17 04 03 | nem | ólom |
| 17 04 04 | nem | cink |
| 17 04 05 | nem | vas és acél |
| 17 04 06 | nem | ón |
| 17 04 07 | nem | fémkeverék |
| 17 04 11 | nem | kábel, amely különbözik a 17 04 10-től |
| 17 08 02 | nem | gipsz-alapú építőanyag, amely különbözik a 17 08 01-től |
| 17 09 04 | nem | kevert építési bontási hulladék, amely különbözik a 17 09 01-től,a 17 09 02-től és a17 09 03-tól |
| 20 01 01 | nem | papír és karton |
| 20 01 02 | nem | üveg |
| 20 01 10 | nem | ruhanemű |
| 20 01 25 | nem | étolaj és zsír |
| 20 01 28 | nem | festékek, tinták, ragasztók és gyanták, amelyek különböznek a 20 01 27-től |
| 20 01 30 | nem | mosószerek, amelyek különböznek a 20 01 29-től |
| 20 01 32 | nem | gyógyszerek, amelyek különböznek a 20 01 31-től |
| 20 01 34 | nem | elemek és akkumulátorok, amelyek különböznek a 20 01 33-tól |
| 20 01 36 | nem | kiselejtezett elektromos és elektronikus berendezések, amelyek különböznek a 20 01 21-től, 20 01 23-tól és a 20 01 35-től |
| 20 01 39 | nem | műanyagok |
| 20 01 40 | nem | fémek |
| 20 03 07 | nem | lomhulladék |

|  |  |  |
| --- | --- | --- |
| Megnevezés | Térítésmentes mennyiség/nap | Térítésmentes mennyiség/év |
| zöld hulladék | 200 kg | 800 kg |
| lom hulladék | 1500 kg | 1500 kg |
| építési törmelék | 1200 kg / 1,2m3 | 1200 kg / 1,2m3 |
| fénycső | 2 kg / 10 db | 6 kg / 30 darab |
| növényvédő szer, növényvédő szeres csomagolási hulladék | 4 kg | 12 kg |
| gumiabroncs | 55 kg / 5 db | 165 kg |
| festék maradék,  festékes csomagolási hulladék | 60 kg | 60 kg |
| elhasznált növényi olaj, fáradt olaj | 50 l | 50 l |
| akkumulátor | korlátozás nélkül | korlátozás nélkül |
| elektronikai hulladék | korlátozás nélkül | korlátozás nélkül |
| fém | korlátozás nélkül | korlátozás nélkül |
| műanyag | korlátozás nélkül | korlátozás nélkül |
| papír | korlátozás nélkül | korlátozás nélkül |
| üveg | korlátozás nélkül | korlátozás nélkül |
| száraz elem | korlátozás nélkül | korlátozás nélkül |

A térítésmentes napi mennyiséget meghaladó tömegű (de az éves mennyiséget nem túllépő) hulladékok a mindenkori átvételi díj készpénzben történő megfizetése mellett helyezhetőek el a lakossági hulladékudvarban a mohácsi lakosság (magánszemélyek) számára.

Nem lakossági beszállítótól még díjfizetés ellenében sincs lehetőség hulladék átvételére!

Lakossági hulladékgyűjtő udvar átvételi díja:

|  |  |  |
| --- | --- | --- |
| Megnevezés | átvételi díj | |
| nettó | bruttó |
| építési törmelék | 15 Ft / kg | 19 Ft / kg |
| zöld hulladék | 32 Ft / kg | 41 Ft / kg |
| lom | 31 Ft / kg | 39 Ft / kg |
| növényvédő szer csomagolás | 196 Ft / kg | 249 Ft / kg |
| gumiabroncs | 16 Ft / kg | 20 Ft / kg |
| festékes maradék,  festékes csomagolási hulladék | 196 Ft / kg | 249 Ft / kg |
| növényvédő szer maradék | 275 Ft / kg | 349 Ft / kg |